
ACORD 220/2007, D’11 DE JULIOL, DEL PLE DEL CONSELL DE L’AUDIOVISUAL DE CATALUNYA

Expedient núm. 3/A/2007. Autorització de diversos negocis jurídics relatius a la modificació de l’estructura accionarial de la societat Club de Ràdio Terrassa,SA.

1. Antecedents

1. El 26 de setembre de 2006 el Tribunal Constitucional va dictar interlocutòria mitjançant la qual s’admetia a tràmit el recurs d’inconstitucionalitat presentat per l’Advocat de l’Estat, en data 1 d’agost de 2006, en representació del President del Govern, contra diversos preceptes de la Llei 22/2005, de 29 de desembre, de la comunicació audiovisual a Catalunya i mitjançant la qual es tenia per invocat per part del President del Govern l’article 161.2 de la Constitució. En conseqüència, conforme el que disposa l’article 30 de la LOTC, el Tribunal Constitucional va suspendre la vigència i aplicació dels preceptes impugnats, des de la data en que es va interposar el recurs d’inconstitucionalitat per les parts del procés i des del dia de la publicació en el BOE per a tercers. Com a conseqüència d’aquest fet va quedar suspesa la competència del Consell de l’Audiovisual de Catalunya per tramitar i resoldre sobre els projectes de modificació de l’estructura accionarial o empresarial dels prestadors de serveis de comunicació audiovisual.

2. El 3 de gener de 2007 el Sr. Juan José Cepeda Fernández-Miranda, en nom i representació de la societat Eurobroadcasting,SL va trametre a la Direcció General  de Comunicació i Serveis de Difusió Audiovisuals cinc escrits (registre entrada de la Delegació Territorial de Govern de la Generalitat a Barcelona 426/2007, 427/2007, 428/2007, 429/2007, 430/2007) sol·licitant l’autorització administrativa per a diverses operacions de transmissió d’accions de la societat Club de Ràdio Terrassa,SA per part dels seus actuals propietaris a favor de la societat Eurobroadcasting,SL.

3. La Direcció General de Comunicació i Serveis de Difusió Audiovisuals va requerir a Club de Ràdio Terrassa, SL en data 18 de gener de 2007 (Registre sortida 656/2007), en aplicació del decret 269/1998, de 21 d’octubre, del règim jurídic de les concessions per a la prestació del servei de radiodifusió sonora en ones mètriques amb modulació de freqüència per a emissores comercials, per tal de que fos el seu representant legal qui presentés la sol·licitud d’automatització dels negocis jurídics, juntament la documentació que es relacionava. En conseqüència, el 3 de febrer de 2007 el senyor Jordi Llobet, Secretari del Consell d’administració de la societat Club de Ràdio Terrassa, SA va trametre a la Direcció General de Comunicació i Serveis de Difusió Audiovisuals escrit (Registre entrada de la Delegació Territorial de Govern de la Generalitat a Barcelona 9.365/2007) sol·licitant l’autorització administrativa relativa a diverses operacions de compravenda d’accions que impliquen la modificació de l’estructura accionarial de Club de Radio Terrassa, SA.

4. En data 18 de gener de 2007 el Tribunal Constitucional va dictar Interlocutòria mitjançant la qual s’acordava aixecar la suspensió dels preceptes impugnats de la LCA, llevat de l’article 56 i de la disposició transitòria segona.

5. El 13 de febrer de 2007 va tenir entrada en aquest Consell (Registre entrada 339/2007) la sol·licitud d’autorització dels negocis jurídics objecte del present informe, juntament amb la documentació acreditativa dels mateixos, trameses per la Direcció General de Comunicació i Serveis de Difusió Audiovisuals, al correspondre seva tramitació i resolució al Consell de l’Audiovisual de Catalunya.

6. Analitzada la documentació aportada, i per tal de possibilitar l’anàlisi de les operacions a l’efecte de l’aplicació dels límits de concentració establerts per la LCA, el Consell va trametre a la societat Club de Ràdio Terrassa,SA el dia 23 de març de 2007 un escrit (Registre sortida 593/2007) requerint-la perquè en el  termini de deu dies aportés documentació complementària, amb la corresponent suspensió del termini per resoldre i notificar la resolució de l’expedient.  

7. El 8 de maig de 2007 (Registre sortida 827/2007) es va trametre un ofici a la societat Publi 20,SL, com a part interessada en el procediment, conferint-li un tràmit d’audiència, per tal de que en el termini de deu dies efectués les al·legacions oportunes i presentés la documentació que estimés convenient. 

8. El 16 de maig de 2007, es va dictar l’Acord 133/2007, del Ple del Consell de l’Audiovisual de Catalunya d’ampliació del termini per resoldre i notificar el procediment sobre l’autorització dels negocis jurídics objecte del present Acord. L’Acord consta notificat a Club de Radio Terrassa,SA el dia 24 de maig de 2007. 

9. El dia 23 de maig de 2007 va tenir entrada en aquest Consell (Registre entrada 932/2007) l’escrit d’al·legacions presentat per Publi 20,SL.

10. La societat Club de Radio Terrassa, SA, és una societat anònima amb un capital social de 808.765,70 € dividit en 13.457 accions de valor nominal 60,10€ cadascuna d’ elles, numerades de l’1 al 13.457, ambdues incloses. La accions pertanyen a més de 700 accionistes, entre els que destaquen:

Galactic Games, (21,80%), Sr. [...] (0,0074%), Sra. [...] (11,93%), Hoteles Rurales, SL (9,40%), Eurobroadcasting, SL, (2,85%), [...] (0,297%), Sr. [...] (0,074%), Sr. [...] (1,25%),  Sr. [...] (0,237%), Sr. [...] (1,293%), Sr. [...] (0,15%), Sra. [...] (0,326%), Sr. [...] (0,15%), [...] (16,40%), Sr. [...] (0,56%),Sra. [...] (2,15%), Sra. [...] (0,15%) i Sra. [...] (0,15%). 

11. La sol·licitant és titular de la concessió per a la prestació del servei públic de radiodifusió sonora en ones mètriques amb modulació de freqüència a la localitat de Terrassa (95,5MHz). L’esmentada concessió fou atorgada a Club de Ràdio Terrassa mitjançant l’Ordre d’11 d’agost de 1982, per la qual s’eleven a definitives les concessions provisionals d’emissores de radiodifusió a les quals es refereixen els articles 3 i 5.1 del Reial Decret 2648/1978, de 27 d’octubre. La concessió d’aquesta emissora va ser transferida, per Resolució del Ministre de la Presidència de 25 de novembre de 1982, a favor de Club de Ràdio Terrassa,SA. Posteriorment, la concessió va ser renovada per l’Acord del Govern de la Generalitat d’1 de setembre de 1992, i per l’Acord de la Comissió de Govern per a Assumptes Institucionals i Socials de data 12 de novembre de 2003, que així mateix acordava la formalització per part de la concessionària del corresponent contracte que havia d’incorporar les innovacions normatives que haguessin afectat al règim jurídic de la concessió amb posterioritat a l’adjudicació. L’esmentat contracte va ser signat el 2 d’abril de 2004. 

Així mateix la sol·licitant també és titular d’una concessió d’OM a la zona de servei de Terrassa, i emet mitjançant proves pilot d’FM a les localitats de Castell-Platjad’Aro (95.6MHz), Sitges (90.6MHz) i Terrassa (89.4MHz), sense que aquest fet li atorgui cap mena de dret en el concurs que es convoqui per atorgar les concessions de freqüències per a la radiodifusió sonora en ones mètriques amb modulació de freqüència objecte de la prova.

12. El Consell d’administració de Club de Ràdio Terrassa,SA, està integrat, segons declaració de 2 d’abril de 2007 del Sr. Jordi Llobet, secretari del Consell d’administració, per Eurobroadcasting,SL (Vocal), Sr. Alfonso Cavallé Sesé (Vocal), Sr. Blas Herrero Fernàndez (Conseller Delegat), Sr. Blas Herrero Vallina (Vocal), Sra. Rosa Vanesa Herrero Vallina (Vocal), Sr. José Manuel Salillas García (President) i Sr. Jordi Llobet Pérez (Secretari no conseller).

13. Segons es desprèn de l’expedient Club de Ràdio Terrassa,SA té participació en la societat Radio Club 25, SA (29,45%), que és membre de la UTE, titular d’una concessió de DAB nacional amb desconnexions regionals. La sol·licitant també participa en un 25% en la societat Publi 20,SL, titular de la concessió per a la prestació del servei públic de televisió digital local, en règim de gestió indirecta, del programa número 4 del canal múltiple 39 amb referència TL07B de la demarcació de Sabadell, pertanyent el 75% restant a la societat Radio Club 25,SA.

14. Vist l’informe dels serveis del Consell de l’Audiovisual de Catalunya.

2. Fonaments de dret

a. Competència del Consell de l’Audiovisual de Catalunya

L’article 41 i la lletra b de l’apartat 1 de la disposició transitòria cinquena de la Llei 22/2005, de 29 de desembre, de la comunicació audiovisual de Catalunya (LCA) estableix que el Consell de l’Audiovisual de Catalunya esdevé l’òrgan competent per a la tramitació i resolució dels expedients de modificació de l’estructura accionarial o empresarial dels prestadors dels serveis de comunicació audiovisual iniciats amb posterioritat a l’entrada en vigor de la Llei.
b. Descripció de les operacions objecte d’ autorització administrativa

La societat Club de Radio Terrassa,SA sol·licita autorització per diverses operacions que impliquen modificacions en la seva estructura accionarial, mitjançant les quals diferents accionistes de la sol·licitant transmeten les seves accions a la societat Eurobroadcasting,SL. 

Per tal d’acreditar els negocis jurídics objecte del present Acord la sol·licitant aportà cinc escriptures notarials, totes elles atorgades davant el Notari de Barcelona Sr. [...] en data [...]. 

En primer lloc posarem de relleu circumstàncies comuns que es desprenen de les esmentades escriptures, per més endavant analitzar el contingut específic de cadascuna d’elles:

· Les cinc escriptures eleven a públic contractes privats de compravenda d’accions de Club de Radio Terrassa,SA per part de diversos accionistes a favor de la societat Eurobroadcasting, SL. Els esmentats contractes van ser subscrits el 28 de desembre de 2006. Cal esmentar que tres de les escriptures eleven també a públic compravendes d’accions de la societat Ràdio Club 25,SA per part de diversos accionistes a favor de Eurobroadcasting,SL (escriptures amb números de protocol [...],[...] i [...]). 

· Segons es desprèn de les escriptures, la societat compradora, Eurobroadcasting,SL, pertany a la societat Kiss Capital Group, Sociedad de Capital Riesgo de Régimen Simplificado,SA, que forma part del Grup empresarial Radio Blanca. L’esmentat grup té una presencia significativa en mitjans radiofònics i televisius.

· Es fa constar que Eurobroadcasting,SL te interès en l’adquisició de les societats Radio Club Terrassa,SA i Radio Club 25,SA per integrar-les en el Grup empresarial Radio Blanca, incorporant a aquest grup les llicències que tenen atorgades dites societats (concessions atorgades a la sol·licitant de les emissores de radiodifusió sonora a la localitat de Terrassa d’OM (828 Mhz) i d’FM (95,5 Mhz) i concessió d’un programa per a la prestació d’un servei públic de televisió digital local a la demarcació de Sabadell concedida a la societat Publi 20,SL). Es desprèn que la societat adquirent té voluntat d’adquirir la totalitat del accionariat de les esmentades societats i es fa extensiva durant un termini de tres mesos l’oferta de compra als restants accionistes.

· La compravenda de les accions queda sotmesa al compliment de la condició suspensiva consistent en la corresponent autorització administrativa, tant per part del Departament de la Presidència de la Generalitat de Catalunya (actualment l’autorització l’atorga el Consell de l’Audiovisual de Catalunya) pel que fa a l’emissora d’FM, i per part de la Subdirección General de Planificación y Gestión del Espectro Radioléctrico de la Sectretaria de Estado de las Telecomuniaciones del Ministerio de Ciencia y Tecnologia (actualment l’autorització l’atorga la Secretaria de Estado de Telecomunicaciones y para la Sociedad de la Información), pel que fa a l’emissora d’OM.

Seguidament, es procedeix a analitzar individualitzadament cadascuna de les escriptures aportades: 

A. Escriptura notarial, atorgada en data 28 de desembre de 2006, davant el Notari de Barcelona Sr. [...], amb número de protocol [...], d’elevació a públic de contracte privat. De l’ esmentada escriptura es desprèn:

a) La Sra. [...]ven a la societat Eurobroadcasting,SL 2.207 accions de Club de Radio Terrassa,SA, números 3.603 a 3.607, 3.685 a 3.689, 4.227 a 4.346, 5.296 a 5.584, 5.901 a 6.319 i 10.858 a 12.226, totes incloses. 

b) El Sr. [...] ven a la societat Eurobroadcasting,SL, 76 accions de Club de Ràdio Terrassa,SA, números 1.295, 3.117 a 3.120, 3.290 a 3.294, 3.611 i 3.612, 5.291 a 5.295, 6.708 a 6.719, i 12.227 a 12.273, totes incloses.

c) Així mateix, de l’esmentada escriptura es desprèn que el Sr. [...] i la Sra. [...] venen respectivament  a la societat Eurobroadcasting 165 accions i 59 accions de la societat de Radio Club 25,SA. 

B. Escriptura notarial, atorgada en data [...], davant el Notari de Barcelona Sr. [...], amb número de protocol [...], d’elevació a públic de contracte privat. De l’ esmentada escriptura es desprèn:

a) La Sra. [...] ven a la societat Eurobroadcasting,SL 290 accions de Club de Radio Terrassa,SA, números 3.613 a 3.617, 4.023 a 4.072, 6.653 a 6.707 i 12.274 a 12.453, totes incloses. 

b) El Sr. [...] ven a la societat Eurobroadcasting,SL, 174 accions de Club de Ràdio Terrassa,SA, números 188 a 192, 4.214 i 4.215, 4.579 a 4.656, 6.787 i 6.788 i 7.821 a 7.907, totes incloses.

c) El Sr. [...] ven a la societat Eurobroadcasting,SL, 168 accions de Club de Ràdio Terrassa,SA, números 4.501 a 4.578, 5.605 a 5.607, 6.775 a 6.777 i 7.687 a 7.770, totes incloses.

d) La Sra. [...] ven a la societat Eurobroadcasting,SL, 44 accions de Club de Ràdio Terrassa,SA, números 5.283 a 5.290, 6.320 a 6.345 i 7.930 a 7.939, totes incloses.

e) El Sr. [...] ven a la societat Eurobroadcasting,SL, 40 accions de Club de Ràdio Terrassa,SA, números 283 a 287, 3.863 a 3.867, 7.309 a 7.318 i 7.662 a 7.681, totes incloses.

f) El Sr. [...] ven a la societat Eurobroadcasting,SL, 32 accions de Club de Ràdio Terrassa,SA, números 3.608 a 3.610, 3.650 a 3.654,  6.741 a  6.748 i 7.805 a 7.820, totes incloses.

g) El Sr. [...] ven a la societat Eurobroadcasting,SL, 20 accions de Club de Ràdio Terrassa,SA, números 3.670 a 3.674, 6.789 a 6.793 i 7.940 a  7.949, totes incloses.

h) La Sra. [...] ven a la societat Eurobroadcasting,SL, 20 accions de Club de Ràdio Terrassa,SA, números 3.722 a 3.726, 6.765 a 6.769 i 7.920 a  7.929, totes incloses.

i) La Sra. [...] ven a la societat Eurobroadcasting,SL, 20 accions de Club de Ràdio Terrassa,SA, números 3.695 a 3.699, 6.749 a 6.753 i 7.795 a  7.804, totes incloses.

j) El Sr. [...] ven a la societat Eurobroadcasting,SL, 20 accions de Club de Ràdio Terrassa,SA, números 3.675 a 3.679, 6.770 a 6.774 i 7.910 a  7.919, totes incloses.

k) El Sr. [...] ven a la societat Eurobroadcasting,SL, 10 accions de Club de Ràdio Terrassa,SA, números 3.737 a 3.741, i 7.682 a  7.686, totes incloses.

l) El Sr. [...] ven a la societat Eurobroadcasting,SL, una acció de Club de Ràdio Terrassa,SA, número, 6.399.

m) Així mateix, de l’esmentada escriptura es desprèn que Eurobroadcasting,SL adquireix un total de 84 accions de la societat Radio Club 25,SA. Dites accions són venudes pels següents accionistes: Sr. [...] (2), la Sra. [...] (1), la Sra. [...] (1), el Sr. [...] (10), el Sr.[...] (21) i el Sr. [...] (49). 

C. Escriptura notarial, atorgada en data [...], davant el Notari de Barcelona Sr. [...], amb número de protocol [...], d’elevació a públic de contracte privat. De l’ esmentada escriptura es desprèn:

a) La Sra. [...]  ven a la societat Eurobroadcasting,SL 1.606 accions de Club de Radio Terrassa,SA, números 3.044 a 3.048, 4.971 a 5.270, 7.323 a 7627 i 9.862 a 10.857, totes incloses.

b) Així mateix, de l’esmentada escriptura es desprèn que la Sra. [...] ven a la societat Eurobroadcasting,SL 87 accions de la societat de Radio Club 25,SA. 

D. Escriptura notarial, atorgada en data [...] davant el Notari de Barcelona Sr. [...], amb número de protocol [...], d’elevació a públic de contracte privat. De l’ esmentada escriptura es desprèn:

La societat Galactic Games,SL ven a la societat Eurobroadcasting,SL 2.944 accions de Club de Radio Terrassa,SA, números 3.716 a 3.721, 3.901 a 3.950, 4.073 a 4.201, 4.347 a 4.500,  4.667 a 4.676, 5.611 a 5.900, 6.829 a 7.307, 8.034 a 9.859 totes incloses.

E. Escriptura notarial, atorgada en data [...], davant el Notari de Barcelona Sr. [...], amb número de protocol [...]  d’elevació a públic de contracte privat. De l’ esmentada escriptura es desprèn:

La societat Hotels Rurals, SL ven a la societat Eurobroadcasting,SL 1.265 accions de Club de Radio Terrassa,SA, números 4.204 i 4.205, 6.778 i 6.779, 7.783 a 7.786, 6.400 a 6.652 i 12.454 a 13.457, totes incloses. 

Com a conseqüència de les operacions descrites, Eurobroadcasting,SL adquirirà 8.937 accions representatives del 66,41% del capital social de Club de Ràdio Terrassa, SA. Atès que la societat adquirent era propietària abans dels negocis jurídics objecte del present Acord de 384 accions de la sol·licitant, representatives del 2,85%, aquesta passarà a ostentar un total de 9.321 accions que representen el 69,26% del capital social de la sol·licitant. 

Segons certificat signat, el 31 de desembre de 2007, pel Sr. Juan Cepeda Fernández-Miranda, administrador únic de la societat Eurobroadcasting,SL, el capital social d’aquesta societat ascendeix a 4.770.850 €, dividit en 792.500 participacions de valor nominal 6,02 € cadascuna. Així mateix es certifica que el capital està distribuït de la següent manera:

- El Sr. [...] és titular d’una participació, que representa un 0,00013 % del capital social.

- Kiss Capital Group, Sociedad de Capital Riesgo de Règimen Simplificado, SA, és titular de 792.499 participacions, que representen el 99,99987% del capital social.

Segons la documentació aportada, la societat Kiss Capital Group, Sociedad de Capital Riesgo de Règimen Simplificado,SA, està participada per Radio Blanca,SA (86,07%), Abalazzuas,SL (5,64%), Emisión 7 ,SA (4,97%), Radio Alfa,SA (2.79%), el Sr. [...] (0,13%), la Sra.  [...] (0,13%), el Sr. [...] (0,13%) i la Sra. [...] (0,13%).

El Consell d’administració d’aquesta societat està composat pel Sr. Blas Herrero Fernàndez (President), Sra. Rosa Vallina Rodríguez (Vocal), Sr. Juan Cepeda Fernández-Miranda (Vocal) i el Sr. Ignacio de Andrés Garcia (Secretari no conseller).

Analitzat l’entramat d’empreses que participen aquesta societat, per tal de esbrinar l’origen del capital invertit en la sol·licitant, es conclou que qui controlarà indirectament la societat Club de Radio Terrassa, SA al dominar Eurobroadcasting, SL, Kiss Capital Group Sociedad de Capital Riesgo de Règimen Simplificado,SA i el grup empresarial Radio Blanca, en el qual estan integrades aquestes, és el Sr. [...]. 

Analitzada la documentació aportada, els criteris de determinació del límit de les concentracions de mitjans de comunicació, establerts pels apartats 2 i 3 de l’article 40 de la LCA, la incidència en el pluralisme, i vista l’oferta de ràdio i televisió de l’àrea de difusió de Terrassa, es conclou que les operacions descrites s’adeqüen a les garanties de pluralisme i control de les concentracions de comunicació audiovisual establertes en el Títol IV, Capítol II de la Llei 22/2005, de 29 de desembre, de la comunicació audiovisual de Catalunya.

El present Acord només té per objecte l’autorització de les operacions referides a les accions de la societat Club de Radio Terrassa,SA, en tant que prestadora de serveis de comunicació audiovisual subjecte a l’autorització prèvia establerta a l’article 41 de la LCA. En el benetes que no són objecte d’autorització la resta de negocis jurídics que es desprenen de la documentació aportada i que estan referits a altres societats. 

Com és evident, l’autorització dels negocis jurídics objecte d’aquest informe s’entén sens perjudici de la plena vigència del règim jurídic concessional que és aplicable a Club de Radio Terrassa, SA.

Per tot l’ exposat, el Ple del Consell de Audiovisual de Catalunya adopta els següents:

ACORDS
1. Autoritzar, als efectes d’allò que disposa l’article 41 de la Llei 22/2005, de 29 de desembre, de la comunicació audiovisual de Catalunya, la transmissió mitjançant compravenda d’un total de 8.937 accions representatives del 66,41% del capital de la societat Club de Ràdio Terrassa, SA per part de diversos accionistes de la societat a favor de societat Eurobroadcasting,SL.

2. Recordar que l’autorització del negoci jurídic objecte d’aquest Acord s’entén sens perjudici de la plena vigència del règim jurídic concessional aplicable a Club de Radio Terrassa, SA, d’acord amb el que estableix la normativa vigent i els compromisos particulars assumits pel concessionari. Així mateix, el concessionari resta obligat a respectar els paràmetres tècnics assignats a l’emissora.

3. Notificar aquest Acord a la societat Club de Radio Terrassa, SA i a la Direcció General de Comunicació i Serveis de Difusió Audiovisuals del Departament de Cultura i Mitjans de Comunicació.

4. Notificar aquest Acord a la societat Publi 20,SL als efectes oportuns.

Barcelona, 11 de juliol de 2007

Josep M. Carbonell i Abelló


Dolors Comas d’Argemir i Cendra

President




Consellera secretaria

PAGE  
1

